ઇન્ટરનેટ પરથી કમાણી કરવાના તો હજી કેટલાક રસ્તા મળે, પણ અસીમ જ્ઞાનનો અફાટ ખજાનો હોવા છતાં, ઇન્ટરનેટને બાળકો માટે સલામત બનાવવું બહુ મુશ્કેલ છે. મા-બાપનો લગભગ કોઈ અંકુશ અહીં કામ લાગતો નથી અને મા-બાપ માટે મોટી મૂંઝવણ એ હોય છે કે બાળકને આજના સમય સાથે રાખવા માટે, સ્માર્ટફોનથી તદ્દન દૂર રાખવું એ બરાબર નથી અને તે પોતાની રીતે સ્માર્ટફોનમાં ખાખાંખોળાં કરે, તો તેની ઉંમરને અનુપ ન હોય એવું કન્ટેન્ટ પણ તેની નજરે ચઢી જવાનો ડર રહે, ખાસ કરીને યુટ્યૂબ પર.